ขอถามครับคือพ่อนอนโรงบาลมา8วันแล้ว กินอะไรไม่ค่อยได้ มาวันนี้เวียนหัวมาก มันเกิดจากอะไรครับ ควรทำอย่างไร
สวัสดีค่ะ อาการเบื่ออาหารที่เล่ามา น่าจะเป็นจากอาการเจ็บป่วยไม่สบายอยู่นะคะ หากอาการเจ็บป่วยไม่สบายดีขึ้น คนไข้จะมีความอยากอาหารมากขึ้นเองนะคะส่วนอาการเวียนหัว เกิดได้จากหลายสาเหตุ ได้แก่-ความผิดปกติของหูชั้นใน ซึ่งเป็นสาเหตุที่พบบ่อยในผู้ป่วยที่มีอาการเวียนศีรษะ เช่น โรคหินปูนในหูชั้นในเคลื่อน (BPPV) โรคประสาทหูชั้นในอักเสบ (Labyrinthitis) โรคนำ้ในหูไม่เท่ากัน (Meniere’s disease) เป็นต้น- ความดันโลหิตต่ำ อาจเกิดจากการเปลี่ยนท่าทางรวดเร็ว การสูญเสียน้ำออกจากร่างกาย เช่น ท้องเสีย อาเจียนมาก เป็นต้น นอกจากนี้อาจมีสาเหตุมาจากโรคหัวใจ ภาวะการติดเชื้อต่างๆ-โรคไมเกรน : บางคนจะมีอาการปวดศีรษะร่วมกับอาการเวียนหัวได้-โรคเกี่ยวกับระบบประสาทและสมอง ซึ่งอาจมีสาเหตุจากการบาดเจ็บ, เนื้องอก, การติดเชื้อ, เส้นเลือดในสมองผิดปกติ เป็นต้น- ภาวะอื่นๆ เช่น เครียด ยาบางชนิด โรคโลหิตจาง ภาวะน้ำตาลในเลือดต่ำ เป็นต้นดังนั้นแนะนำ แจ้งอาการพ่อกับแพทย์ที่ดูแล เพื่อตรวจและรับการรักษาอย่างเหมาะสมนะคะ